Diari Oficial de la Generalitat Valenciana


Sumari del DOGV 7301, del 23-06-2014 (2014/5410)

RESOLUCIÓ de 26 de maig de 2014, de la directora general d'Empreses Agroalimentàries i Pesca, per la qual es publiquen les ajudes concedides de l'Orde 27/2010, convocades mitjançant la Resolució de 15 de febrer de 2013, de la Conselleria d'Agricultura, Pesca i Alimentació, per la qual es convoquen per a l'any 2013 les ajudes a les inversions en millora de les condicions de transformació i comercialització en destinació dels productes de la pesca i l'aqüicultura.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7301

Data del DOGV
:   23-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/5410


Data del document
:   26-05-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * ajuda pública

RESOLUCIÓ de 26 de maig de 2014, de la directora general d'Empreses Agroalimentàries i Pesca, per la qual es publiquen les ajudes concedides de l'Orde 27/2010, convocades mitjançant la Resolució de 15 de febrer de 2013, de la Conselleria d'Agricultura, Pesca i Alimentació, per la qual es convoquen per a l'any 2013 les ajudes a les inversions en millora de les condicions de transformació i comercialització en destinació dels productes de la pesca i l'aqüicultura. [2014/5410]  
Les ajudes es financen amb fons FEP, a través de l'Orde 27/2010, de 19 de juliol, de la Conselleria d'Agricultura, Pesca i Alimentació, per la qual s'aproven les bases de les ajudes a les inversions en millora de les condicions de transformació i comercialització en destinació dels productes de la pesca i l'aqüicultura, per al període 2010-2013. La present resolució es referix a la convocatòria de l'any 2013, instrumentada a través de la resolució esmentada.  
La llista de sol·licituds que, després de superar tots els controls establits, han sigut considerades aptes per a la seua valoració va ser proposada formalment a la comissió de valoració pel subdirector general d'Empreses Agroalimentàries, amb data 11 de setembre de 2013.  
Les ajudes van ser concedides mitjançant la Resolució de 25 de setembre de 2013, de la directora general d'Empreses Agroalimentàries i Pesca.  
La base catorzena de l'orde de bases esmentada establix que l'Àrea de Pesca, Indústries i Cooperativisme, amb la proposta de resolució de la comissió de valoració, tramitarà la proposta de resolució definitiva de la convocatòria degudament motivada.  
En el punt 4 de la base esmentada, es disposa que la resolució de la convocatòria serà publicada en el Diari Oficial de la Comunitat Valenciana, i les resolucions individuals i condicions particulars notificades a cada un dels beneficiaris.  
En virtut d'això, resolc:  
  
Primer  
Publicar les ajudes aprovades que s'especifiquen en l'annex de la present resolució per als expedients que s'hi identifiquen, amb les quanties i les anualitats descrites, segons les puntuacions obtingudes per aplicació del barem previst en la base tretzena de l'esmentada Orde 27/2010, de 19 de juliol, de la Conselleria d'Agricultura, Pesca i alimentació, i amb les condicions particulars que s'han notificat a cada beneficiari.  
  
Segundo  
No hi ha ajudes denegades per no aconseguir la puntuació mínima de punts establida en la base dotzena de la disposició esmentada ni per falta de crèdit per a atendre les sol·licituds presentades.  
  
València, 26 de maig de 2014.- La directora general d'Empreses Agroalimentàries i Pesca: Marta Valsangiacomo Gil.